钦定古今图书集成/明伦汇编/氏族典/第287卷 > 黄正色
## 钦定古今图书集成/明伦汇编/氏族典/第287卷 > 黄正色

按《明外史张选传》：“黄正色，字士尚，无锡人。登嘉靖八
年进士，除仁和知县，以忧补香山，旋改南海，豪强屏
迹，县中大理。十七年，召为南京御史。明年，章圣太后
梓宫南葬，命正色护视。事竣，劾中官鲍忠、驸马都尉
崔元、礼部尚书温仁和所过纳馈遗。帝召诘忠等，皆
叩头祈哀，因谮正色擅于梓宫前乘马执扇，及江行”
涉险，又不随舟，督护，大不敬。帝遂发怒，立捕下诏狱，
搒掠遣戍辽东。正色居戍所三十年。《穆宗》初，召为大
理丞，进少卿，寻迁南京太仆卿，引年致仕。后数年卒。

===黄光昇===按《泉州府志》：“光昇，字明举，晋江人。嘉靖己丑进士，授
长兴令，征入为刑科给事中。丁内艰，服除，补兵科。亡
何，出浙江佥事。三年进参议。入粤正夷市之缗，定交
南莫宏瀷之袭，讨连崖猺黎之叛。同事者咸推其方
略。左辖蜀藩，编定全省徭籍，务为经久计。进副都御
史，仍抚四川，乃悉综而行之。会营三殿，需巨木甚夥”，
殿成，上嘉其功，拜兵部侍郎，总制楚、蜀、黔中三省，讨
叛苗，抚降二十八寨。事闻，召入工部，寻进南京户部
尚书。与华亭相阶，雅相知比。华亭为高新郑拱挤去，
光昇亦谢事归。归四年，起南京刑部，疏辞，不许，乃趋
命。而新郑以内阁典铨，嗾其私人，用稽命论劾，竟罢
归里。